钦定古今图书集成/明伦汇编/闺媛典/第223卷 > 余元相妻崔氏
## 钦定古今图书集成/明伦汇编/闺媛典/第223卷 > 余元相妻崔氏

按《广州府志》：“崔氏，新会余元相妻。年十九归余。二十
七而相亡。子一俊，甫周，家无腹心，庭有辛螫，诸难骈
臻，叠加劫盗。氏孑然几不能存，泣曰：‘荧荧星火，而与
水同域，其势必灭’。遂避地居城，依其新姻，垂二十年，
子乃成立。居恒济困穷，抚臧获，恩恤甚周。邻妇构衅，
崔以片言折中，无不欣服。晚年持素念佛，年八十四”，
无疾终。